**Vážení občania,**

mesto od budúceho roka plánuje zaviesť významné zmeny v systéme nakladania s komunálnym odpadom:

1. **zavedenie elektronickej evidencie vývozov smetných nádob.** Pri tomto systéme bude každá smetná nádoba označená čipom alebo kódom, pri vývoze bude zosnímaná a následne prostredníctvom elektronickej evidencie spárovaná s konkrétnym platcom poplatku za komunálne odpady. Evidovaním vývozov sa získa prehľad o skutočných vývozoch smetných nádob a vytvorí sa možnosť úspor domácností na poplatkoch. Každá domácnosť bude mať možnosť zvoliť si veľkosť smetnej nádoby a predpokladaný interval jej vývozu (údaje prosíme uviesť do nižšie uvedenej tabuľky). Pri určovaní poplatku za odpad sa pristúpi ku zavedeniu systému finančného zvýhodňovania domácností, ktoré budú odpad triediť.
2. **čiastočné zavedenie zberu kuchynského odpadu.** V súčasnosti si mesto z povinného zberu kuchynského odpadu uplatňuje výnimku, to znamená, že zabezpečením kompostérov pre všetky domácnosti nie sme povinní zavádzať samostatný zber kuchynského odpadu. Ale vzhľadom na nedostatky tohto systému (zápach kompostérov na sídliskách, znečisťovanie priestranstiev, neriešený kuchynský odpad živočíšneho pôvodu – vajcia, mlieko, mäso, kosti, ktoré sa nesmú kompostovať) mesto od budúceho roka zavedie samostatný zber kuchynského odpadu, ktorý bude povinný pre obyvateľov bytoviek, ale aj pre obyvateľov novopostavených radových rodinných domov za kostolom v Rajeckých Tepliciach, kde pre nedostatok miesta nie je možné ku každému rodinnému domu umiestniť kompostér.

pokračovanie na druhej strane

tu odstrihnúť

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ ­­­­­\_ \_ \_ \_

**Návratka**

**V súvislosti s plánovanou zmenou systému vývozu odpadu a čiastočným zavedením zberu kuchynského odpadu si Vás dovoľujeme požiadať o poskytnutie informácií do tabuľky.** V prípade vlastníctva alebo užívania viacerých nehnuteľností v rôznych častiach mesta prosíme uviesť údaje samostatne ku každej nehnuteľnosti.

Ak ide o bytový dom, výber veľkosti smetnej nádoby a intervalu vývozu je možný len po dohode vlastníkov. Ak nedôjde k dohode, rozhoduje mesto. pokračovanie na druhej strane

|  |  |  |  |
| --- | --- | --- | --- |
| **adresa nehnuteľností,** odkiaľ sa odpad vyváža (uviesť ulicu a číslo domu) | veľkosť smetnej nádoby - výber z možností:**60l, 120l, 240l alebo 1100l**(v súčasnosti rodinné domy používajú 110l plechové alebo 120l plastové, bytovky 1100l nádoby) | predpokladaný interval vývozu smetnej nádoby -výber z možností:**jedenkrát za týždeň, jedenkrát za dva týždne,** **jedenkrát za mesiac** | Záujem o vývoz kuchynského odpadu **uviesť** **áno alebo nie** |
| 1. |  |  |  |
| 2. |  |  |  |
| 3. |  |  |  |

Možnosť samostatného vývozu kuchynského odpadu ponúkame aj domácnostiam, ktoré bývajú v rodinných domoch. Záujem alebo nezáujem o vývoz kuchynského odpadu z Vašej domácnosti je potrebné uviesť do tabuľky.

Službu vývozu kuchynského odpadu a následného zhodnotenia si budú uhrádzať iba tie domácnosti, ktoré si vývoz prihlásia, alebo je v ich prípade vývoz povinný vzhľadom na existujúce okolnosti. Interval vývozu je minimálne jedenkrát za týždeň.

Zároveň Vám oznamujeme, že z dôvodu potreby rozšírenia možností triedenia odpadu bude pre občanov **od 20. marca 2023 každý párny týždeň v sobotu otvorená prevádzka technických služieb mesta** **v čase od 7,00 hod. do 13,00 hod.** Prevádzka sa nachádzana ulici Kuneradská cesta č. 51/71 v Rajeckých Tepliciach (vedľa požiarnej zbrojnice).

Občania budú môcť bezplatne odovzdávať tieto druhy odpadov:

* papier, sklo, plasty + kovy + tetrapaky,
* neznečistené šatstvo, textil, topánky, hračky, kabelky,
* odpad zo záhrad (okrem konárov), jedlé oleje a tuky,
* nebezpečný odpad (motorové oleje, zvyšky farieb, rozpúšťadiel, hnojív a pod. a obaly nimi znečistené),
* elektroodpad, batérie, akumulátory,
* objemný odpad (nábytok musí byť rozmontovaný) a
* vytriedený drobný stavebný odpad (zmesi muriva, betónu, tehál, obkladov, škridiel).

Pri odovzdávaní odpadu je potrebné predložiť občiansky preukaz.

tu odstrihnúť

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ ­­­­­\_ \_ \_ \_

**Návratku s vyplnenými údajmi prosíme doručiť do konca marca na mestský úrad** (na sekretariát č.d. 63 alebo referát životného prostredia č.d. 61, do schránky pri vstupe do budovy úradu od námestia, poštou alebo na e-mail: zivotneprostredie@rajecke-teplice.sk).

O ďalších krokoch súvisiacich s uvádzanými zmenami Vás budeme priebežne informovať prostredníctvom miestneho rozhlasu, Spravodajcu, webu a FCB profilu mesta.

Bližšie informácie poskytneme na mestskom úrade č.d. 61, na tel. č. 041/507 04 14 alebo na adrese: zivotneprostredie@rajecke-teplice.sk.

Za spoluprácu Vám vopred ďakujeme.